คลังจ่อกู้แจกคนละครึ่งเฟส 5 ไม่นานเกินรอ
คลังจ่อกู้แจกคนละครึ่งเฟส 5 ไม่นานเกินรอ ขอประเมินจัดเก็บรายได้ เดือน เม.ย. ว่าเอาอยู่ไหม
15 พ.ค. 2565

นายกฤษฏา จีนะวิจารณะ ปลัดกระทรวงการคลัง เปิดเผยว่า คลังอยู่ระหว่างพิจารณาออกมาตรการคนละครึ่งเฟส 5 ตามนโยบายของ พล.อ.ประยุทธ์ จันทร์โอชา นายกรัฐมนตรี และ นายอาคม เติมพิทยาไพสิฐ รมว.คลัง คาดว่าจะสรุปรายละเอียดได้ว่าต้องใช้เงินในโครงการคนละครึ่งเฟส 5 เท่าไร ซึ่งกระทรวงการคลังจะต้องขอประเมินการจัดเก็บรายได้ และดูผลกระทบต่อฐานะการคลัง ให้ชัดเจนอีกครั้งทั้งนี้ การใช้เงินในโครงการคนละครึ่งเฟส 5 จะมาจาก พ.ร.ก.ให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโควิด-19 วงเงิน 5 แสนล้านบาท ซึ่งขณะนี้เหลือ 70,000 บาท จะไม่พอ และจำเป็นต้องมีการกู้มาใช้เพิ่มเติมหรือไม่ ต้องขอประเมินการจัดเก็บรายได้รัฐบาลในเดือน เม.ย. ที่จะมีความชัดเจนหลังวันที่ 15 พ.ค.นี้ จึงจะเห็นแนวโน้มการจัดเก็บรายได้ทั้งปี 2565 ถ้าเกินเป้า ก็ยังมีช่องว่างในการทำนโยบายอยู่